Afik

Afik (hebraisk אֲפִיק) er ei israelsk busetjing og ein kibbutz grunnlagd i 1972. Det var den første jødiske busetnaden grunnlagd i Golanhøgdene etter seksdagarskrigen. Det internasjonale samfunnet reknar israelske busetjingar i Golanhøgdene som ulovlege etter folkeretten, medan dei israelske styresmaktene motset seg dette. Historie Det er fleire stader i Bibelen som heiter Afek og kibbutzen trur ein ligg nær ruinane til ein Afek som er nemnt i Kongebøkene (1 Kong 20:26) som fortel om korleis kong Ahab av Israel slo Ben-Hadad I av Damaskus og profeten Elisja som føresåg at kong Jehoash av Israel skulle slå Ben-Hadad III av Damaskus. Afik kibbutz høyrer til Ihud HaKvutzot VeHakibbutzim og vart grunnlagd nær den fråflytta syriske landsbyeb Fiq den 8. mai 1972. Han er styrt av Golan regionale kommune og Fik lufthamn ligg i nærleiken. Økonomi Økonomien baserer seg på jordbruk (grønsake og frukthagar), meieridrift og kyllingavl. Kibbutzen driv òg fleire fabrikkar i lag med Yifat som Afic Printing Solutions, som produserer tonar og blekk til printarar. Sjå òg israelskokkuperte territorium Kjelder